Efterhånden svandt hans gamle renommé. I [[1830]] modtog han tilbud fra [[Karl 14. Johan af Sverige|kongen]] om at indtræde i Statsrådet i den efter [[Hans Hagerup Falbe]] ledige plads, men blev desuagtet ikke udnævnt. Derimod bestemte kongen sig i [[1836]] for at udnævne ham til statsråd, hvilket også skete [[10. november]]. Schouboe havde da stemningen imod sig. Den nyudnævnte statholder, grev [[Herman Wedel-Jarlsberg]], lod kongen vide, at et sådant valg alene kunne tilrådes, hvis hans majestæt ville have en mand af ringe betydning som medlem af kongens råd. Oppositionsbladet ''Statsborgeren'' kritiserede udnævnelsen skarpt, og det regeringen mere nærstående organ ''Den konstitutionelle'' benyttede anledningen til ironisk at gøre opmærksom på forskellen mellem en statsråd og en statsmand. Han blev chef for Kirkedepartementet og forblev i regeringen indtil sin død, der indtraf 21. december 1844 i Stockholm.
Politik Historie Organisationer Uddannelsesinstitutioner